*Projekts*

LATVIJAS REPUBLIKAS MINISTRU KABINETS

2015. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Rūpnieciskā īpašuma apelācijas padomes maksas pakalpojumu cenrādis**

Izdoti saskaņā ar

Likuma par budžetu un finanšu vadību 5.panta devīto daļu un

Rūpnieciskā īpašuma institūciju un procedūru likuma 35.panta otro daļu

1. Noteikumi nosaka Rūpnieciskā īpašuma apelācijas padomes sniegto maksas pakalpojumu cenrādi, maksāšanas kārtību un atvieglojumus.

2. Rūpnieciskā īpašuma apelācijas padome sniedz maksas pakalpojumus saskaņā ar Rūpnieciskā īpašuma apelācijas padomes cenrādi (1.pielikums).

3. Samaksa par maksas pakalpojumu veicama vienā no šādiem veidiem:

3.1. Patentu valdē, izmantojot maksājumu karti;

3.2. kredītiestādē vai citā finanšu iestādē, kurai ir tiesības veikt naudas pārskaitījumus;

3.3. izmantojot tiešsaistes maksājuma pakalpojumu Patentu valdes tīmekļa vietnē esošajā speciālajā tiešsaistes formā.

4. Maksu par maksas pakalpojumu jāsamaksā mēneša laikā no pieprasījuma iesniegšanas dienas, maksājumā norādot ziņas, kas skaidri un nepārprotami identificē maksājuma mērķi. Lai nodrošinātu pieprasījuma labāku identificēšanu, persona var papildus iesniegt Patentu valdē dokumentu, kas apliecina maksas samaksu.

5. Rūpnieciskā īpašuma apelācijas padome sniedz pakalpojumu pēc tam, kad maksa ir atzīta par saņemtu Patentu valdes kontā Valsts kasē. Maksu atzīst par saņemtu Patentu valdes kontā saskaņā ar normatīvajiem aktiem par kārtību, kādā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu.

6. Ja Rūpnieciskā īpašuma apelācijas padome ir uzsākusi pakalpojuma izpildi, bet pakalpojumu nevar izpildīt pieteicēja vainas dēļ vai ja pieteicējs atsakās no pakalpojuma, maksu par pakalpojumu neatmaksā.

7. Iebilduma iesnieguma iesniedzējam atlīdzina 50 procentus no samaksātās iebilduma iesnieguma iesniegšanas maksas, ja noslēdz izlīgumu vai iebilduma iesniegumu pilnībā atsauc, pirms izbeidzies termiņš apstrīdētās reģistrācijas īpašnieka atbildes iesniegšanai.

8. Izgudrotāji vai dizaineri, kas radījuši attiecīgo izgudrojumu vai dizainparaugu, maksu par patenta vai dizainparauga apelācijas iesniegumu maksā 40 procentu apmērā no šajos noteikumos noteiktās maksas.

9. Skolēns, students, persona, kurai piešķirta vecuma pensija vai persona, kurai piešķirta I un II invaliditātes grupa, kurš radījis attiecīgo izgudrojumu vai dizainparaugu, maksu par patenta vai dizainparauga apelācijas iesniegumu maksā 20 procentu apmērā no šajos noteikumos noteiktās maksas.

10. Pārmaksātās vai nepareizi iemaksātās maksas summas atmaksā no Patentu valdes budžeta 15 dienu laikā pēc maksas maksātāja pamatota iesnieguma iesniegšanas Patentu valdei.

11. Līdz dienai, kad saskaņā ar Ministru kabineta rīkojumu darbu uzsāk Rūpnieciskā īpašuma apelācijas padome, Patentu valdes Apelācijas padome sniedz maksas pakalpojumus saskaņā ar Patentu valdes Apelācijas padomes maksas pakalpojumu cenrādi (2.pielikums).

12. Noteikumi stājas spēkā 2016.gada 1.janvārī.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministra p.i. Dace Melbārde

27.11.2015. 15:47

412

L.Zommere

67220208, Linda.Zommere@lrpv.gov.lv